Ylämyllyn koulun yhteisöllinen opiskeluhuoltokokous 10.2.2022

Läsnäolijat: Niklas Savolainen ja Emma Sammalisto, Ann-mari Willman, Pia Eskman, Riikka Saukkonen-Pietarinen, Tarja Laubert, Hannele Solaranta, Minna-Riitta Venäläinen, Johanna Koistinen, Janina Jääskeläinen, Laura Mutanen, Liisa Pietarinen, Laura Räsänen, Annika Myyry, Elisa Utriainen, Antti Ikonen, Virpi Eronen, Pirjo Pasanen (sihteeri), Maarit Nummila (puheenjohtaja)

Tämän kokouksen aiheena on nivelvaiheet eli siirtyminen eskarista ekaluokalle, tokaluokalta kolmannelle, kuudennelta seiskalle ja ysiltä toiselle asteelle.

1. Riitta Lappalainen kertoo ensi lukuvuoden eskari- ja ekaluokkatilanteesta  
   1.luokalle tulijoita on ennakoitu olevan 94. Jos kaikki nämä oppilaat tulevat kouluun, tulee ensi lukuvuonna viisi 1.luokkaa. Esiopetuksen puolella joudutaan tekemään tämän johdosta muutoksia. Jyriin olisi tulossa näillä näkymin 3 ryhmää.
2. Tuen käsikirja, nivelvaiheet. Pirjo Pasanen on luvannut esitellä.
3. Oppilaskuntien terveiset, Emma Sammalisto ja Niklas Savolainen  
   Oppilaita saattaa pelottaa koulun alku 7.luokalle mentäessä. Pelon aiheita voi olla, mitä vaatteita voi pukea, uudet opettajat, eri oppiaineiden määrä, läksyt. Toiset oppilaat kertoivat toisilleen pelottavia asioita. Hauskat ja mukavat asiat voivat jäädä kertomatta. 6.luokkalaisille voisi kertoa näistä kivoista asioista. Kouluasiat kyllä järjestyvät ja pelot saattavat olla turhia. Opon tunneilla on puhuttu paljon hakemisesta ja tulevaisuuden asioista. Erilaisia esittelyjä toivottaisiin enemmän. Pelkkä Wilma-viesti ei riitä, vaan toivotaan, että niitä mainostettaisiin enemmän. Opon vastaus asiaan, on se, että viestinnän tyylissä halutaan korostaa oppilaan omatoimisuustaitoja.  
   6.–7.luokan nivelvaiheessa olisi tärkeää, että oppilailla olisi tarvittava määrä aikuisia, jotka voisivat kuunnella ja tukea psyykkistä kehittymistä. Yläkoulu on kuormittavaa aikaa murrosiänkin vuoksi. Yläkoulussa on hyvinvointipedagogi-tsemppari, kuraattori (6.–9.-luokat) ja koulun nuorisotyön tekijä. Infoa ja tietoa jo olemassa olevista palveluista ja henkilöistä pitää lisätä.

Koulunuorisotyön Miia Nivala kertoi, että 6.luokkalaisille pidetään oppitunteja, jotka pohjautuvat 6.luokkalaisten kysymyksiin. Isommat oppilaat (tukioppilaat ja nuuska-agentit) vastasivat oppilaiden kysymyksiin. Koulunuorisotyön tärkeä asia on tukea 6. ja 7.luokan nivelvaihetta.

Etsivä -nuorisotyön tekijä Jenna on mukana valmiuksien ja itsenäiseen elämänvaiheeseen siirtymiseen.

1. Vanhempaintoimikunnan terveiset, Annika Myyry  
   Vanhempaintoimikuntaa on pohdituttanut eniten kiusaamisen asiat. Tyytyväisyyttä on herättänyt koulujen hyvinvointipedagogit. Voisiko olla jossain myös miespuolinen tsemppari. Vartijatoimintaa, Saapas-toimintaa tms. voisi miettiä. Kiusaaminen ja oppilaiden psyykkinen vointi huolestuttavat paljon. Rummun idea ”koulun alun iltamista”   
   Virpi Eronen kertoi koulun kiusaamisen vastaisista toiminta. Koulun toimet näkyvät Ylämyllyn koulun peda.netistä (<https://peda.net/liperi/liperin-koulu/oppilashuolto2/kiva-koulu>)

Tukioppilastoiminta, Verso-toiminta voivat auttaa myös kiusaamisasioissa. Kiusaamisen selvittelyjen jatkotoiminta otetaan käyttöön eli kiusaamisen selvittelyn jälkeen otetaan aktiivisesti yhteyttä kiusatun huoltajiin ja kiusattuun parin kuukauden sisällä kiusaamistapauksesta.

Lapsi ystävällinen kunta -toiminnan tavoitteet voivat suuntautua myös osittain kiusaamisen vastaiseen toimintaa.

1. Keskustelua aiheesta  
   Kaikki esioppilaat ja pedagogiset asiakirjat näkyvät Wilmassa. Toukokuussa on tarkoitus siirtää tiedot Wilmaan.   
   Tiedonsiirto esiopetuksen ja 1.luokan välillä toimi hyvin. Erityisopettaja kävi kaksi kertaa tutustumassa esiopetuksen oppilaisiin. Tuen aloittaminen on tärkeää heti jo syksyn alusta alkaen eli tukitoimia pitäisi pystyä suunnittelemaan ajoissa.

6.–7.luokkien nivelvaiheessa erityisopettaja ja opo käyvät kouluilla vierailemassa ja tutustumassa 6.luokan oppilaisiin. Ensi lukuvuonna on tulossa yli 150 oppilasta, joista tehdään 8 luokkaa (7 yleisopetuksen luokka + 1 pienluokka).

1. Muut esille tulevat asiat  
   JoPo eli joustavan perusopetuksen luokka, Pia Eskman ja Ann-Mari Willman kertoivat Jopo-opetuksesta. Tähtäin on jatko-opinnoissa. Jopolla ei opiskella niin teoriapainotteisesti, työharjoitteluja on paljon. Tukea opiskeluun tarvitaan paljon. Keväällä on haut maalis-huhtikuussa (hakupaperit ja haastattelut). Jopo-opiskeluun pitää sitoutua. Opiskelua tapahtuu paljon työpaikoilla, joten opiskelijalla ei voi olla käytöshäiriötä. Omaa vastuunkantoa vaaditaan paljon. Opetus on käytännön läheistä. JoPon periaatteena on: kaikki käytäntöön. JoPon nivelvaihe toimii samoin kuin muiden yleisopetuksen oppilaiden kanssa.

Oppilaskunnan hallitus on suunnitellut mukavia tempauksia yläkoulun puolella. Pukeutumisviikko oli mukava, ystävänpäiväksi on tulossa ystävänpäiväteemaisen tunti, Lanit on tulossa maaliskuussa. Kouluun ollaan hankkimassa kahvikonetta.

1. Kevään viimeinen yhteisöllinen opiskeluhuoltoryhmä kokoontuu 28.4.2022